Publication: Magyar Közlöny
Issue: MK-1998-21 (Year: 1998, Number: 21)
Era: 1990-2004
Section: 168/1997. (X. 6.) Korm. rendelet (a továbbiakban: Vhr.),
Paragraph Index: 74

66. §-ának (3) bekezdése úgy rendelkezik, hogy a munka végzése során a nők és a fiatalok védelmét külön szabályok is biztosítják. Az Alkotmány tehát a nők védelme érdekében pozitív diszkriminációt tartalmazó szabályok kialakítására ad felhatalmazást. Ez az alkotmányi felhatalmazás nyilvánvalóan a férfiak és a nők természeti, biológiai és fizikai különbözőségéből adódó eltérések elismerésén alapszik. A nők biológiai adottságai, különösen az anyaság biológiai és pszichikai dimenziója, továbbá a nők kisebb fizikai ereje folytán bizonyos környezeti ártalmakra hamarabb és súlyosabb következményekkel reagálnak. Ugyanaz a tevékenység, amely a férfi számára egészségkárosodáshoz nem vezet, a nő egészségét károsíthatja. Mindezekre a természeti adottságokra figyelemmel alkotmányosan indokolt, hogy a jogalkotó a korkedvezményre való jogosultság meghatározásánál a nők javára bizonyos preferenciákat, pozitív diszkriminációt tartalmazó szabályokat állapít meg. A Tny. 8. §-a azonban a korkedvezményre való jogosultság feltételéül általában a szervezet fokozott igénybevételével járó, továbbá az egészségre különösen ártalmas munkakörökben hosszabb időn át végzett munkát határozza meg. A korkedvezmény a Vhr.

Source: https://magyarkozlony.hu/hivatalos-lapok/231608c7ab1ada588298f6757c99d3bf249fa982/dokumentumok/65d60f66f329ebc32d9d87e734185766a5a3d713/letoltes